جمهور باشقانی رجب طیب اردوغان‌نین صدرلیگی ایله میللی تهلوکه‌سیزلیک شوراسی‌نین 2017-جی ایله عایید سون توپلانتی‌سی کئچیریلدی
3،5 ساعت داوام ائدن توپلانتی‌نین سونوندا بیانات قبول ائدیلدی.
بیاناتدا:"تورکیه سیلاح‌لی قوه‌لری ادلیب گرگینلیگی آزالتما بولگه سینده موشاهیده میسیونونون اوغورلا داوام ائتدیریر. بو وظیفه‌نین باتی حلب و آفرین یاخینلیغیندا دا یئرینه یئتیریلمه‌سی نتیجه‌سینده امین-آمان و وتهلوکه‌سیز موحیط برقرار اولا‌جاق" دئییلیر.
میللی تهلوکه‌سیزلیک شوراسی‌نین بیاناتیندا پ.کا.کا/پ.ی.د-ی.پ.گ ترور تشکیلاتی‌نین سوریه-نین دئموگرافیک قورولوشونو اوستوؤرتولو ائتنیک تمیزلمه فعالیتی ایله پوزماسی‌نین و اراضی الده ائتمک سعی‌لری‌نین اولوسلار آراسی حقوقا و اینسان حاق‌لارینا ضد اولدوغو، بو سبب‌دن ده قبول ائدیلمز اولدوغو تورکیه‌نین اؤز تهلوکه‌سیزلیگینی تامین ائتمک مقصدیله خصوصیله، سرحد بؤلگه‌سینده لازیم اولان هر نوع تدبیری آلماغا داوام ائدجگی بیر داها بیلدیریلیر.
بیاناتدا، عینی زاماندا، نروژ-ده کئچیریلن " Trident Javelin 2017 " آدلی ناتو حربی مانورلاریندا تورکیه جمهوریتی‌نین یارادیجی‌سی غازی مصطفی کمال آتاتورکه و تورک میللتی‌نین و دؤولتی‌نین تمثیلچی‌سی جمهور باشقانی رجب طیب اردوغانا یؤنلدیلمیش دوشمن موناسیبت‌لرین و ایفاده‌لرین هئچ بیر شکیلده قبول ائدیلمه‌یه‌جگی بیر داها وورغولانیر، مسئله ایله باغلی داها اطراف‌لی سوروشدورمانین آپاریلماسی گؤزلنتی‌سی قئید اولونور.
بیاناتدا آراکان مسلمان‌لارینا اینسانی یاردیم ائتمک، ائولرینه و یوردلارینا دؤنمه‌لری اوچون اولوسلار آراسی ایجتیمایته بیر داها مراجعت اولونور، تورکیه‌نین اینسان‌لیق امتحانی اولان بو فاجعه‌نین دایاندیریلماسی ایستیقامتینده اوزرینه دوشن وظیفه‌لری یئرینه یئتیرمه‌یه داوام ائتدیرجگیی بیلدیریلیر.
